CELEX: 62013TN0160
Language: mt
Date: 2013-03-15 00:00:00
Title: Kawża T-160/13: Rikors ippreżentat fil- 15 ta’ Marzu 2013 — Bank Mellat vs Il-Kunsill

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 147/25
            
         Rikors ippreżentat fil-15 ta’ Marzu 2013 — Bank Mellat vs Il-Kunsill
   (Kawża T-160/13)
   2013/C 147/45
   Lingwa tal-kawża: l-Ingliż
   
      Partijiet
   
   
      Rikorrenti: Bank Mellat (Tehran, l-Iran) (rappreżentanti: S. Zaiwalla, P. Reddy, F. Zaiwalla, Solicitors, D. Wyatt, QC, u R. Blakeley, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 1(15) tar-Regolament tal-Kunsill (EU) Nru 1263/2012 (1); u/jew
            
         
               —
            
            
               tannulla l-Artikolu 1(15) tar-Regolament tal-Kunsill (EU) Nru 1263/2012 sa fejn jikkonċerna lir-rikorrenti; u
            
         
               —
            
            
               tiddikjara l-Artikolu 1(6) tad-Deċiżjoni tal-Kunsill 2012/635/PESK (2) inapplikabbli għar-rikorrenti; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv, ibbażat fuq l-allegazzjoni li l-embargo finanzjarju ma huwiex “miżura meħtieġa” u għaldaqstant ma għandux bażi legali skont l-Artikolu 215 TFEU peress li ma huwiex marbut b’mod razzjonali mal-għan rilevanti tal-politika barranija.
            
         
               (2)
            
            
               It-tieni motiv, ibbażat fuq l-allegazzjoni li l-embargo finanzjarju huwa fi kwalunkwe każ sproporzjonat mal-għan tal-politika barranija allegatament imfittex u għaldaqstant ma għandu l-ebda bażi legali skont l-Artikolu 215 TFEU.
            
         
               (3)
            
            
               It-tielet motiv, ibbażat fuq l-allegazzjoni li l-embargo finanzjarju jmur kontra l-prinċipji ġenerali tad-dritt tal-Unjoni Ewropea u b’mod partikolari, l-Artikolu 215(3) TFEU, imur kontra l-prinċipji ta’ proporzjonalità, ta’ ċertezza legali, nuqqas ta’ arbitrarjetà u kontra r-rekwiżit li s-sanzjonijiet ikollhom il-garanziji ġuridiċi neċessarji.
            
         
               (4)
            
            
               Ir-raba’ motiv, ibbażat fuq l-allegazzjoni li l-embargo finanzjarju jikser id-dritt għall-proprjetà, id-dritt għall-kummerċ u d-dritt għall-moviment liberu tal-kapital tar-rikorrenti u l-prinċipju ta’ proporzjonalità.
            
         
      (1)  Regolament tal-Kunsill (UE) Nru 1263/2012, tal-21 ta’ Diċembru 2012, li jemenda r-Regolament (UE) Nru 267/2012 dwar miżuri restrittivi kontra l-Iran (ĠU L 356, p. 34)
   
      (2)  Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 282, p. 58)